PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
[bookmark: predpis.nadpis]Návrh vyhlášky Ministerstva hospodárstva Slovenskej republiky k registrom energetickej efektívnosti. 
1. Základné ciele právnej úpravy:
Návrh vyhlášky Ministerstva hospodárstva Slovenskej republiky k registrom energetickej efektívnosti (ďalej len „návrh vyhlášky“) bude spracovaný v súlade s § 45 ods. 1 písm. k) vládneho návrhu zákona o energetickej efektívnosti a o zmene a doplnení niektorých zákonov (parlamentná tlač 1475), ktorého účelom je najmä transpozícia smernice EP a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) do právneho poriadku Slovenskej republiky. Vládny návrh zákona je v súčasnosti predmetom rokovania v Národnej rade Slovenskej republiky.
Návrh vyhlášky bude upravovať podrobnosti k postupu zápisu do registra, vzoru žiadosti o zápis do registra, vzor potvrdenia o zápise do registra,  obsahu registra, postupu poskytovania údajov prevádzkovateľovi monitorovacieho systému a rozsahu a forme poskytovaných údajov podľa § 11 zákona do registra podnikov energetického auditu podľa § 27 zákona, registra energetických auditov podľa § 28 zákona, registra odborne spôsobilých osôb podľa § 18 zákona a  registra energetických služieb podľa § 33 zákona. 
Návrh vyhlášky systematicky upravuje rôzne vedené zoznamy energetických audítorov a poskytovateľov energetických služieb, čím sa nahrádza vyhláška Ministerstva hospodárstva Slovenskej republiky č. 99/2015, ktorou sa ustanovujú podrobnosti pri poskytovaní podpornej energetickej služby a garantovanej energetickej služby (ďalej len „vyhláška č. 99/2015“).
1. Zhodnotenie súčasného stavu:
V súčasnosti sa vedú zoznamy odborne spôsobilých osôb – energetického audítora a odborne spôsobilej osoby pre poskytovateľa garantovanej energetickej služby, ako aj zoznamy poskytovateľov podpornej energetickej služby a garantovanej energetickej služby podľa vyhlášky č. 99/2015. Taktiež sa zbierajú, sledujú a vyhodnocujú energetické audity, avšak bez systémového riešenia. Poskytované energetické služby v súčasnosti nie sú monitorované, podobne ani podniky s energetickou spotrebou nad 10 TJ.
1. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania konkrétnych a konštruktívnych podnetov alebo návrhov v intenciách vecného zamerania podľa bodu 2. Lehota na zasielanie podnetov a návrhov je 5 pracovných dní.
Kontaktné údaje:
Ministerstvo hospodárstva Slovenskej republiky
Mlynské nivy 44/a
827 15  Bratislava

email:	miroslav.marias@mhsr.sk 

1. Predpokladaný termín začatia pripomienkového konania:
Október-november 2026

